Katyoucha (banner-roketennoù)

Ar c'hKatyoucha (rusianeg: Катю́ша) zo ur familh bannerioù-roketennoù lies savet hag implijet da gentañ gant an Unvaniezh soviedel e-kerzh an Eil Brezel-bed. Pal ar bannerioù roketennoù lies e oa flastrañ un dachenn bal gant tarzhadennoù niverusoc'h evit na c'helle bezañ graet gant kanolioù diazez ar c'hanolierezh. Daoust d'ar splet-se ne oa ket resis tamm ebet an arm hag hir e oa evit e adkargañ. Bresk-tre e oant e-keñver kanolioù standart, met marc'had-mat e oant, aes da broduiñ, implijus war tost an holl diazezoù karbedoù. 

Ar C'hatyoucha eus an Eil Brezel-bed, ar c'hentañ kanolierezh emluskek e oant bet o vezañ produet a-vras gant an Unvaniezh Soviedel ZALOGA Steven J, GRANDSEN James, Soviet Tanks and Combat Vehicles of World War Two, London: Arms and Armour Press, 1984, p. 150, ISBN 0-85368-606-8. Alies e oant lakaet war diazezoù kamionoù boas. Ar fiñvusted-se a oa ur redi evit gellout chom hep bezañ tizhet gant tennoù an enep-kanolierezh ha dre ma oa bresk an arm. Ouzhpenn-se, ar fiñvusted a roe an tu da vadaouiñ an enebourien en ul lec'h ha goude-se e lec'h all, pe badaouiñ an enebourien en ul lec'h hag harpañ un dagadenn wirion en ul lec'h all.
Daveennoù

Rummad:Armoù URSS an Eil Brezel-bed
Rummad:Kanolierezh emluskek
Rummad:Banneroù-roketennoù lies